En mandlig bilist mistede herredømmet over sin bil på grund af aquaplanning og snurrede af motorvejen.

Fredag ved middagstid kørte en bilist galt på motorvej E45 mellem afkørslen til Svenstrup og Støvring Nord. På grund af de store mængder regn aquaplannede bilen, og manden mistede herredømmet over bilen og endte ude på en mark. Føreren af bilen slap uskadt og var selv i stand til at ringe efter Falck.